Torre Latinoamericana

Torre Latinoamericana er en skyskraper i sentrum av Mexico by. Dens sentrale beliggenhet, høyde og historie gjør den til et av byens viktigste landemerker. Da den ble bygd i 1956 var den Mexicos høyeste bygning, en tittel den beholdt helt til 1984. Den var også den høyeste bygningen i Latin-Amerika, og verdens fjerde høyeste bygning utafor New York.

Skyskraperen befinner seg rett overfor Palacio de Bellas Artes. Den er 183 meter høy, og har 45 etasjer. Øverste etasje er åpen for besøkende, og derfra har man utsikt over hele byens historiske sentrum.

Torre Latinoamericana overlevde de kraftige jordskjelva i 1957 og 1985, og regnes fremdeles som en av byens sikreste bygninger.

Se også
Liste over Mexico bys høyeste bygninger

Skyskrapere i Mexico
Byggverk i Mexico by